Fakt: Messi yana bir jabhada Ronaldudan ustun

Chempionlar ligasi guruh bosqichida 10ta gol urib, eng yaxshi to‘purar bo‘lgan «Barselona» hujumchisi Lionel Messi darvoza sohasiga aniq zarbalar bo‘yicha ham yetakchi bo‘ldi. U 13 marta aniq zarba yo‘llagan.
Bu borada ikkinchi natijani  Karim Benzema («Real») Anxel Di Mariya va Edinson Kavani (ikkisi PSJ») bo‘lishib oldi - 11ta zarba.
Keyingi natijalarni Krishtianu Ronaldu, Yannik Ferreyra-Karrasko, Per-Emerik Obameyyang va Ilkay Gundo‘g‘an qayd etdi - 10tadan zarba.
Darvoza sohasiga eng ko‘p noaniq zarba bergan futbolchi Krishtianu Ronaldu bo‘ldi - 14 marta (10ta aniq zarbadan 2 gol urgan). Keyin Robert Levandovski (11), Edinson Kavani, Garet Beyl va Dele Alli (uchalasi - 10). Messi 7 marta noaniq zarba bergan.
Hammadan ko‘p Ronaldu va Son Xin Minning zarbalari to‘silgan - 9 martadan. Messining 3ta zarbasi himoyachilar yoki darvozabon tomonidan to‘sib qo‘yilgan.
Darvoza to‘sini va ustunini hammadan ham ko‘p Levandovski nishonga olgan - 3 marta. Uning ortidan Ronaldu, Kristian Pulishich, Korenten Tolisso, Kostas Mitro‘g‘li va Tiago Silva o‘rin olgan (barchasi - 2tadan).